[{"text_idx": "#000002", "text": "Fforwm amlddisgyblaethol yw Fforwm Myfyrwyr Iechyd Cymru (WHSF), sy\u2019n cynnwys myfyrwyr cyn-cofrestru ar gyrsiau gofal iechyd sy\u2019n cael eu cyflawni yng Nghymru, sy\u2019n teimlo\u2019n angerddol dros lywio profiadau dysgu myfyrwyr presennol, a darpar fyfyrwyr."}, {"text_idx": "#000003", "text": "Mae\u2019r WHSF ar agor i\u2019r holl fyfyrwyr gofal iechyd ac yn grymuso \u2018myfyrwyr i gefnogi myfyrwyr\u2019, oherwydd yma yn Addysg a Gwella Iechyd Cymru (AaGIC), ry\u2019n ni\u2019n credu y gall myfyrwyr wneud gwahaniaeth!"}, {"text_idx": "#000004", "text": "Mae\u2019r fforwm yn creu amgylchedd cynhwysol ble gall myfyrwyr:"}, {"text_idx": "#000005", "text": "herio ac amlygu pryderon ac arferion gorau\nrhwydweithio gyda gweithwyr proffesiynol gofal iechyd eraill er mwyn hyrwyddo dysgu rhyngbroffesiynol\ntrafod materion addysg sy\u2019n berthnasol i fyfyrwyr gofal iechyd yng Nghymru."}, {"text_idx": "#000006", "text": "Er mwyn cael lle ar y fforwm, rhaid i fyfyrwyr ymrwymo i fod yn bresennol mewn dau gyfarfod rhithwir allan o dri mewn blwyddyn. Bydd methu a\u0302 gwneud hynny\u2019n arwain at ganslo eu haelodaeth ar y fforwm."}, {"text_idx": "#000007", "text": "Yn y cyfarfodydd, bydd myfyrwyr yn cael cyfle i rwydweithio, trafod ac ymgysylltu a\u0302 ffigurau proffil uchel o fewn y GIG, prifysgolion a Llywodraeth Cymru. Yn ogystal, bydd gan fyfyrwyr fynediad at adnoddau ar-lein, cyfleoedd datblygiad proffesiynol parhaus a chynulleidfaoedd gyda siaradwyr ysbrydoledig, rhwydwaith gyrfaoedd, defnyddwyr gwasanaeth a myfyrwyr o\u0302l-raddedig yn eu meysydd eu hunain."}, {"text_idx": "#000008", "text": "Os ydych chi\u2019n fyfyriwr gofal iechyd, neu\u2019n adnabod myfyriwr gofal iechyd sy\u2019n astudio yng Nghymru ac sy\u2019n angerddol dros wella profiadau addysgol i fyfyrwyr, ymunwch a\u0302 WHSF heddiw!"}, {"text_idx": "#000009", "text": "Gallwch gofrestru i ymuno a\u0302 WHSF drwy ddefnyddio\u2019r ddolen neu sganio\u2019r cod QR isod"}, {"text_idx": "#000010", "text": "Cysylltwch a\u0302 Fforwm Myfyrwyr Iechyd Cymru"}, {"text_idx": "#000011", "text": "Ymhlith manteision ymuno a\u0302\u2019r fforwm mae."}]